જે લોકો સેંક્ચ્યુરી પાર્ક જવા ઇચ્છે છે એમણે ઘરેથી જ, આયોજન કરતી વખતે જ ઓન-લાઇન પરમિટ મળે છે તે લઈ લેવી. તેના માટે ગીરની સાઇટ પર જવાનું http://girlion.in/ અથવા http://girlion.in/ForestVisitDetails.aspx. પરમિટ મળી જાય એટલે સીધા નેશનલ પાર્ક. રિસોર્ટમાંથી જિપ્સી ભાડે મળી શકે. ૩૫૦૦ રૂપિયા લે છે. પૂછી જોવું. પરમિટ ના હોય તો સેન્ચુરી પાર્ક પહોંચી જવાનું ને લાઇનમાં ઊભા રહી પરમિટ, ગાડી, ગાઇડ વગેરેના પૈસા ભરી દેવાના. યાદ રહે. આખા દિવસની માત્ર ૧૫૦ પરમિટ જ વહેંચે છે. સવારે ૬ થી ૯, ૯ થી ૧૨ અને બપોરે ૩ થી ૬. માત્ર આ સમયે જ સેંક્ચ્યુરી પાર્કમાં પ્રવેશવા દે છે અને તે પણ ફોરેસ્ટની જીપમાં જ. અને દરેક સમયની પરમિટ તેના સમયે જ આપે છે. એટલે કે સવારની પરમિટ સવારે માત્ર ૫૦ મળે. આવી મને ખબર છે. આ સ્થળેથી પરમિટ અને જિપ્સીના ૬ વ્યક્તિ માટે ૪૦૦૦ રૂપિયા થાય છે. સેંક્ચ્યુરી પાર્કનો ૬ નંબરનો રૂટ વધુ સારો છે. નોંધી રાખો કે, નેશનલ સેંક્ચ્યુરી પાર્કમાં ૪૦૦૦ રૂપિયા ખર્ચતાં ય સિંહ જોવા મળશે તેની કોઈ જ ગેરંટી નથી હોતી. નસીબની વાત છે. બહુ લોકોના નસીબ ખરાબ સાંભળ્યાં છે. તમારું સારું જ હશે. હા, જંગલમાં રખડ્યાંની ને જંગલી પ્રાણીઓ જોવાની મજા આવશે. હરણ, ચિત્તલ, નીલગાય, શિયાળ, જરખ, સાપ, નોળિયો વગેરે, જંગલી ભૂંડ ખાસ.